Magnúsína Eyjólfsdóttir frá Vesturhúsum fæddist 16. september 1892 og lést 9. febrúar 1968 . Foreldrar hennar voru Eyjólfur Jónsson bóndi á Vesturhúsum , f. 18. ágúst 1862 , d. 16. júlí 1906 , og kona hans Valgerður Eiríksdóttir húsfreyja , f. 23. október 1856 , d. 25. júní 1918 . Magnúsína var með foreldrum sínum í æsku og síðan með ekkjunni móður sinni við áframhaldandi búskap hennar á Vesturhúsum . Hún var við heimilisstörf hjá henni 1910 . Einar Markús kom að Vesturhúsum frá Reykjavík 1911 , var þar vinnumaður . Þau Magnúsína giftu sig 1912 , voru á Vesturhúsum 1913 . Börn þeirra fæddust bæði í Eyjum . Hjónin skildu . Magnúsína var með móður sinni á Eystri Vesturhúsum 1915 og enn 1917 , en Óskar Guðmundsson var þar leigjandi 1917 . Hún bjó síðan með Óskari í Eyjum , voru leigjendur á Vesturhúsum 1918 , fluttust til Reykjavíkur 1919 . Þau bjuggu í Skildinganesi í Seltjarnarneshreppi 1920 með tvö börn sín , Valgerði Magnúsínu , sem fædd var í Eyjum og ónefnda stúlku fædda á árinu , skírð síðar Eyvör Guðbjörg . Magnúsína var ekkja á Franska spítalanum í Reykjavík 1930 . Hún dvaldi síðast á Elliheimilinu Grund og lést 1968 . I. Maður Magnúsínu , ( 22. desember 1912 í Eyjum , skildu ) , var Einar Markús Einarsson , þá vinnumaður á Vesturhúsum , síðar skipherra , f. 2. maí 1892 , d. 18. september 1977 . Börn þeirra hér : 1 . Jón Einarsson forstjóri , kennari , f. 21. júlí 1912 á Vesturhúsum , bjó síðast á Seltjarnarnesi , d. 26. maí 1968 . 2 . Einar Kristinn Einarsson , f. 16. desember 1913 á Vesturhúsum , d. 7. júlí 1929 . II . Barnsfaðir Magnúsínu var Jón Guðmundsson sjómaður f. 4. september 1891 , d. 3. september 1916 . Barn þeirra var 3 . Karl Jónsson , f. 28. janúar 1916 , d. 12. maí 1916 . III . Sambýlismaður Magnúsínu var Óskar Guðmundsson , f. 8. apríl 1890 . Börn þeirra hér : 4 . Valgerður Magnúsína Óskarsdóttir , f. 2. desember 1917 á Vesturhúsum , d. 10. október 2006 . 5 . Andvana stúlka , f. 12. desember 1918 . 6 . Eyvör Guðbjörg Óskarsdóttir , f. 2. ágúst 1920 .